TORTELL DE REIS - Sortir amb nens\nPer fer a casa » Cuinar amb nens » Postres » TORTELL DE REIS\nQui troba el “rei”, és coronat. Però qui troba la “fava” …\nCom es fa el tortell de reis?\nSobre el marbre de la cuina (sobre tot que estigui ben net), col.loquem la farina en forma de cràter de volcà. Al centre hi podem els següents ingredients: el sucre, la mantega un pèl fosa, el llevat i la llet (barrejats prèviament), la sal, la pel de la llimona ratllada i l’ou batut.\nEns arremanguem i comencem a amassar tots els ingredients de manera que vagi quedant una massa ben lligada. Ho treballem bé una bona estona. Quan veiem que la massa no se’ns enganxa a les mans, deixem la massa reposar durant un parell d’hores.\nMentre esperem, podem anar preparant el massapà, barrejant el sucre, l’ametlla i l’ou. Barregem bé fins a obtenir una massa homogènia. Quan ja estigui, fem com una croqueta llarga i prima, com un xurro, que guardarem per després posar a l’interior del brioix.\nUna vegada la massa hagi descansat, l’agafem i l’estenem ben plana sobre el marbre que prèviament haurem enfarinat. Li donem una forma allargada, com un xurro llarg, però aplanat. Li col.loquem al mig el massapà que ja tenim preparat. Agafem la figureta del rei i la de la fava. Les emboliquem amb paper d’alumini o transparent i les introduïm, en llocs diferents.\nEnrotllem la massa sobre si mateixa, de forma que el massapà i les figuretes quedin amagats a l’interior de la massa. Li donem la forma de tortell unint els extrems de la massa, formant un cercle.\nAmb un ou batut i l’ajuda d’un pinzell, pintem el tortell per sobre. Col.loquem els diferents trossos de fruita confitada i li tirem sucre per sobre. Col.loquem el tortell sobre una safata untada de mantega.\nEncenem el forn a 180 ºC. Quan estigui ben calent, posem el tortell a dins (ben al centre de la reixa). Baixem el forn a 150ºC i deixem que es cogui uns 25 minuts.\nI ja tenim el nostre tortell de reis. Ara només falta saber a qui li toca el rei i a qui la fava.\n1/2 Kg. de farina\nFuita confitada (que la podem comprar ja feta): cireretes, taronja, pera...\nI no us oblideu ...\n1 figureta d'un rei\nCorona que poden fer els mateixos nens amb cartolina.\nNADAL reis pastís postres tortell tortell de reis


Descobreixi els avantatges del nostre Departament d'Anàlisi y Valoració de Carteres. Un departament exclusivament dedicat examina cada paràmetre per oferir anàlisis complets i qualsevol informació addicional que demani el client. Comptem amb les dades més rellevants després de 20 anys d'experiència. Departament d'anàlisi de dades\nAugmenti els seus beneficis gràcies a les dades més rellevants\nGesif trasllada la seva experiència a la base de dades i la converteix en un valor clau. La qualitat dels serveis de gestió de cobrament i anàlisi de portfoli que presta Gesif es fonamenta en la qualitat, quantitat i rellevància de les dades que atresora en els seus registres. Treballar amb les més destacades firmes del sector financer des de fa més de vint anys ens ha permès construir una base de dades que possibilita la realització d'estimacions basades en el comportament real de carteres de tota mena, enriquint la informació al client y potenciant la consecució de objectius.\nUna veu autoritzada Gesif és un agent imprescindible per tenir la informació més precisa i rellevant del sector. Gràcies a les dades que genera el Departament d'Anàlisi, Gesif publica en col·laboració amb l'agencia de ràting Axesor el Butlletí de Seguiment de la Morositat y l'Activitat Empresarial.\nDescobreixi el Butlletí de Seguiment de la Morositat y l'Activitat Empresarial Potenciem els nostres serveis de gestió de cobrament y anàlisi de portfoli amb les dades més rellevants. Gestió de cobrament Amistós i Judicial\nEl nostre Departament d'Anàlisi aporta informació als responsables de cartera i al client de forma constant i en temps real. Així optimitzem la gestió de cobrament, que s'enriqueix al recollir el feedback dels nostres clients.\nLlegiu més sobre els nostres serveis de gestió de cobrament i la tasca de Reporting que realitzem.\nGestió de cobrament Carteres Fallides\nReduïu les pèrdues inherents a una cartera de fallits i obtingui una valoració fiable de cara a un posterior procés de venda del portfoli. Llegiu més sobre el nostre servei de Gestió de Carteres Fallides i els avantatges que aporten els nostres anàlisis\nValoració de CarteresEl nostre Departament d'Anàlisi y Valoració de Carteres està especialitzat en l'estudi i valoració de carteres de deute y aplica diferents mètodes analítics per obtenir una estimació fiable.\nLlegiu més sobre el nostre servei de Valoració de Carteres i les avantatges que aporten les nostres anàlisis\nGesif compta amb l'equip i el coneixement que la converteixen en un soci essencial per a aquells clients que valoren la compra d'una cartera. Llegiu més sobre el nostre servei de Due Diligence i els avantatges que aporten les nostres anàlisis


Barcelona i Esparreguera recuperen les Diades de Santa Eulàlia\nCastells a Barcelona amb motiu de Santa Eulàlia (ACN)\nBarcelona i Esparraguera han celebrat aquest migdia les seves Diades de Santa Eulàlia. A la capital del país enguany el format s’ha adaptat a la situació sanitària, amb les vuit colles locals optant per una actuació convencional o bé només alçant pilars. Sigui com sigui, per a la majoria de formacions ha estat el primer contacte amb les places en un any que el fet casteller espera recuperar la normalitat.\nPilars de 4 a banda, els Castellers de la Vila de Gràcia i els Castellers de Sants han completat els únics castells de 7 del dia; el 3 i el 4de7, a més, els graciencs han afegit el 4de6 amb l’agulla. Tres formacions; els Castellers de la Sagrada Família, els Castellers de Sarrià i els Castellers del Poble Sec, han protagonitzat tres castells de 6 per colla, mentre que la Jove de Barcelona i la Colla Castellera de l’Esquerra de l’Eixample han optat pel 3de6. Per la seva banda, la colla degana de la ciutat, els Castellers de Barcelona, només han participat amb pilars de 4 -set en total- a càrrec de dos grups formats per 30 castellers. Els vermells han volgut mostrar-se “coherents” -han dit en un comunicat- “amb la decisió presa en assemblea de no assistir a les Decennals de Valls”, celebrada tot just fa quinze dies.\nCastells i pilars en una plaça de Sant Jaume amb força presència de públic que ha gaudit de les seves colles en una actuació a l’antiga, amb castells simultanis, enllestit en poc més d’una hora.\nCastellers de la Vila de Gràcia: 2pde4, 3de7, 4de7, 4de6ag, 2pde4\nCastellers de Sants: pde4, 3de7, 4de7, 2pde4\nCastellers de la Sagrada Família: 2pde4, 3de6, 4de6ag, 4de6\nCastellers del Poble Sec: 2pde4, 3de6, 3de6ag, 4de6, 2pde4\nColla Castellera Jove de Barcelona: pde4, 3de6, 2pde4, pde4ps\nCastellers de Sarrià: 3de6, 3de6ag, 4de6, pde4\nColla Castellera de l’Esquerra de l’Eixample: 3de6, 3 pde4\nCastellers de Barcelona: 7 pde4\nCastells de 6 a Esparreguera\nA Esparreguera, també en plena festa major d’hivern, ha reunit a la colla local i els habituals convidats a la cita, els Castellers de Terrassa. Les dues formacions han optat per una actuació similar; 4de6, 3de6 i 3de6 amb l’agulla pels de casa, i 4de6, 4de6 amb l’agulla i 3de6 pels terrassencs, que s’han acomiadat amb un pilar de 5.\n3de6 dels Castellers de Terrassa a Esparreguera (@cdterrassa)


Joan Soteras tornarà a presentar-se per ser president de la FCF i promet no apujar res econòmicament als clubs si surt reelegit - Garrotxa Digital\nJoan Soteras tornarà a presentar-se per ser president de la FCF i promet no apujar res econòmicament als clubs si surt reelegit\nGirona - publicat a les 11.50\nComentaris tancats a Joan Soteras tornarà a presentar-se per ser president de la FCF i promet no apujar res econòmicament als clubs si surt reelegit\nAquest dijous el president de la FCF, Joan Soteras, va fer valoració d’aquests 3 anys de mandat que porta. Un mandat marcat pel COVID durant els dos darrers anys. Al 2022 es duran a terme eleccions a la presidència i Joan Soteras s’hi tronarà a presentar. Ahir va fer, fins i tot, promeses electorals\nJoan Soteras, president FCF: Jo em tornaré a presentar a la reelecció. Us ho anuncio. Perquè crec que he d’acabar una feina inacabada. I si surto president altre cop, no apujaré res als clubs, com he fet durant els darrers 3 anys.\nEna quest sentit, Soteras creu que el COVID no li ha permès dur a terme objectius que tenia en ment, és per això que té clar què és el que necessita prioritàriament la federació.\nJoan Soteras, president FCF: El pal de competició, el nou reglament. Acabar de sanejar la FCF econòmicament, que gairebé la tenim sanejada. I és quan obra que tinc començada i la vull acabar.\nSoteras assegura que la té sanejada en un 90%. L’encara president, també es planteja com a repte blindar la federació per evitar expolis. El que demana Joan Soteras és una campanya electoral neta.\nJoan Soteras, president FCF: Jo respecto totes les opcions que puguin haver-hi per ser president, dintre de la legalitat i de dir veritats.\nSoteras va explicar, també, del que està més orgullós de la feina feta en aquests tres anys.\nJoan Soteras, president FCF: Orgullós puc estar de la campanya Tots som un equip, que mai ningú de la vida s’havia recordat del futbol territorial. I també de la creació de la comissió econòmica de la federació, una eina clau per posar ordre a una federació que se n’anava cap avall sense fre i podia acabar malament.\nI des del punt de vista del president, poca autocrítica a fer fins al moment. Aquest dijous, no va parlar d’accions concretes.\nJoan Soteras, president FCF: Suposo que he fet equivocacions, segur, però n’he fet perquè he fet moltes coses. Però quan m’he equivocat d’alguna cosa, sempre he intentat solucionar-ho immediatament.\nLes eleccions seran l’any que ve. El que encara no s’ha confirmat, però, és quan.\nLa Fira de Santa Llúcia de Sant Feliu de Pallerols torna a la normalitat\nLa FCF proposa lligues d’entre 14 i 16 equips, amb play off o lligues d’ascens i acabar al maig pel nou pla de competició al futbol territorial\n‘The very best’, el nou treball de la Simfònica de Cobla i Corda de Catalunya, es presenta aquest cap de setmana a l’Auditori de Girona\nAhir es va presentar a l’Auditori de Girona el nou disc de la Simfònica de Cobla i Corda. Es tracte de ‘The Very Best’ que recopila les seves peces més emblemàtiques des de l’inici d’aquesta orquestra nascuda el 2008 arran d’un innovador projecte…\nEl CN Olot de waterpolo lluita per un dels quatre primers llocs d’una lliga reduïda\nEl primer equip de waterpolo del Club Natació Olot va començar la lliga el cap de setmana passat amb un empat a casa davant el Sallent, a la Segona Divisió Catalana. Els de Jan Ibern volen quedar entre els quatre primers per jugar uns play-off on els guanyadors…\nBesalú inaugura l’escultura ‘Roses blanques per Companys’ de Duaita Prats i el centre d’interpretació ‘Espai Besalú’\nLa vila comtal de Besalú va viure una tarda especial. El President de la Generalitat, Carles Puigdemont, el President de la Diputació de Girona, Pere Vila, l'alcalde de Besalú Lluís Guinó i el President del Consell Comarcal, Joan Espona, no van faltar en…


Els contenidors d’alguns carrers de sa Coma buits i les bosses d’escombraries per terra | card.cat\nEls contenidors d’alguns carrers de sa Coma buits i les bosses d’escombraries per terra\nPublicat el 8 de gener de 2018 per Magdalena Ordinas\t, null\nDiuen que una imatge val més que mil paraules. Les imatges que publicam són reals i passen avui en dia a sa Coma i molts de voltants de la zona costanera. Una mostra del comportament d’algunes persones, contenidors buits i deixen les escombraries a les voreres. Contenidors buits, i quan arriben devora tiren directament les bosses dins el solar buit (just al costat d’un negoci) que hi ha al carrer Garballó.\nAmb els antics contenidors molts veïns veiem amb impotència i ràbia, com alguns conductors tiraven les bosses d’escombraries per la finestreta del seu cotxe dins dels contenidors ja que alguns d’ells no tenien tapa.\nAra es dediquen a deixar-los a les voreres impedint el pas als vianants i provocant una pudor insuportable.\nHi ha algú capaç de trobar una solució a aquests atemptats contra la salut publica i els veïns.\nQui serà capaç de posar remei?\nAquest article s'ha catalogat com a Ecologia, Sa Costa i s'ha etiquetat amb Contenidors buits per Magdalena Ordinas representant null. Afegeix a les adreces d'interès l'enllaç.\n2 pensaments a “Els contenidors d’alguns carrers de sa Coma buits i les bosses d’escombraries per terra”\nFernando el 8 de gener de 2018 a les 22:15 ha dit:\nYo quiero hacer una sujerencia creo que hay algunos contenedores que estan muy mal ubicado como por ejemplo elde la calle morers com la calle dalias cuando sales de cll.morers von dalias tienes q.salir hacer el estot al medio dela calle por falta visibilidad, asta q. Un dia ocurra algo entoces tomaran las medidas oportunas pero claro tarde.pediria por favor quelo miren bien y tomen las medifas oportunas antes deque sea tarde .gracias un saludo\nFRANCISCA DARDER el 12 de gener de 2018 a les 20:06 ha dit:\nY en la calle Tamarell Nº 6 casi esquina Les Alsines en la puerta del residencial Sa Coma,nos han puesto 5 contenedores que tenemos que esquivarlos para entrar a casa ademas la gente que tira la basura fuera los contenedores hay olor suciedad en fin una delicia cuando tenemos invitados a nuestra casa lo elegante que es recibirlos en la puerta.Y nosotros mismos vergonzoso.


La subvenció suspesa era l'última de l'Ajuntament de Barcelona a Montmeló La subvenció suspesa era l’última de l’Ajuntament de Barcelona al circuit de Montmeló – Tot Barcelona | Notícies i Informació d'actualitat a Barcelona\nAdrià Lizanda 12/04/2019 1:10 pm\nL’Ajuntament ha aturat una subvenció d’1,5 milions d’euros al circuit de Montmeló després que es destapés un possible frau en les retribucions de l’empresa gestora de les instal·lacions. El consistori havia d’aportar els diners al llarg del 2019, i suposava l’última subvenció que havia de rebre Montmeló per part de l’Ajuntament. El govern Colau va anunciar al 2015 la intenció de retirar progressivament l’aportació fins a eliminar-la del tot.\nArran d’una auditoria que constatava irregularitats en la gestió del circuit publicada per El Mundo, el tinent d’alcalde Gerardo Pisarello va anunciar que suspenien l’aportació del 2019 “fins que s’aclareixin els fets”. Fonts de l’Ajuntament expliquen al TOT Barcelona que estudiaran els diferents escenaris a partir d’ara, en què una via judicial podria allargar durant anys la decisió sobre si hi ha hagut frau o no. En aquest cas, el consistori estudiaria què fer amb la subvenció que corresponia al circuit aquest any.\nL’aportació del consistori era de quatre milions abans del mandat de Colau, segons fonts municipals. A partir del 2017, en què l’aportació va ser de 3 milions, es va decidir reduir progressivament la subvenció baixant-la a 2,5 milions al 2018 i 1,5 al 2019. Al 2016 va aportar 2 milions d’euros.\nEl govern de Colau va apostar per destinar els diners a la inversió social i instava el circuit de Montmeló a finançar-se amb “recursos propis”.


per\tClùster Food Service\t/ Divendres, 04 Gener 2019\t/ Publicat a Projectes\nLa necessitat de co-crear i innovar és una realitat cada vegada més present que ens permet créixer i aplicar el nostre coneixement de manera col·laborativa sumant entre els diferents clústers. Per aquest motiu es llançarà la nostra pròpia plataforma digital de co-creació i innovació oberta.\nLa idea es combinar el millor de cada clúster participant (INNOVI, AINS, CataloniaGourmet, Packaging Cluster i Clúster Foodservice) amb l’ecosistema innovador, fomentant la co-society.\nL’objectiu es co-crear els reptes dels diferents clústers i del sector generant projectes implementables entre els diferents actors que formen part de la cadena de valor: associats, col·laboradors o fins i tot clients o start-ups. Aquesta plataforma permetrà resoldre els reptes en equips formats pels diferents participants utilitzant tecnologies de co-creació que permetin obtenir els millors resultats.\nAquesta plataforma anirà acompanyada d’una dinamització constant de reptes proposats i els usuaris de la plataforma virtualde co-creació i innovació oberta. La dinamització serà realitzada per expertsen co-creació i treball col·laboratiu.\nBeneficis de la col·laboració per augmentar la generació de negoci:\nFoment de l’esperit col·laboratiu\nIdentificació i alineació dels interessos dels diferents socis\nContacte directe amb totes les empreses del sector alimentari català i oportunitats de networking i generació de projectes comuns\nPossibilitat d’identificar perfils d’interès comercial entre socis\nTrobar sinergies i propostes de resolucions implementables d’aquestes\nResolució de reptes propis\nDifusió de casos d’èxit\nÚs i aprenentatge de novestecnologies\nEl Clúster Foodservice coordinarà el projecte Best Routes per millorar les rutes de transport i la distribució de productes alimentaris


El poble romaní del Cabanyal, hostilitzat per la Policia Local de València - Diari La Veu\nEscriba el número 238594\nAntoni Silva / Directa.cat\nDurant poc més de dèsset anys, el Cabanyal, el barri mariner de València, ha viscut sota l'amenaça d'un projecte que pretenia destruir 1.651 habitatges per perllongar l'avinguda Blasco Ibáñez fins al mar. Aquest projecte urbanístic, impulsat per l'anterior Ajuntament de la ciutat, ha estat obstaculitzat, des que es va aprovar, per una gran resposta veïnal, encapçalada per la Plataforma Salvem el Cabanyal. Durant aquesta resistència veïnal, Rita Barberá i el PP valencià van sofrir un gran desgast fins a la derrota final. El 30 de juliol de l'any passat, durant el primer ple celebrat a l'Ajuntament, el pla –conegut amb les sigles PEPRI– va ser derogat. D'aquesta manera, el nou govern de la ciutat, triat dos mesos abans i liderat per l'alcalde Joan Ribó (Compromís), feia oficial la seua promesa.\nL'estructura física del Cabanyal s'ha vist danyada pels enderrocaments, la proliferació de solars i la deixadesa premeditada en el manteniment i la neteja del barri\nDurant aquest llarg procés, l'estructura física del barri s'ha vist danyada pels enderrocaments, la proliferació de solars i la deixadesa premeditada en el manteniment i la neteja. El dany ocasionat a l'estructura social no ha estat menys important. Moltes persones han abandonat les cases situades a la zona afectada pel projecte, impotents davant l'assetjament immobiliari, la negativa per concedir llicències per a reformes i altes de negocis i la incertesa que colla el futur de les seues cases. Moltes d'aquestes propietats privades, a les quals se'n sumen algunes de municipals, s'han anat poblant de nou, en molts casos amb persones mancades de recursos econòmics i en risc d'exclusió social.\nYonuts ha estat multat per tenir ferralla a la seua casa /Ana De Inés Trujillo.\nLa problemàtica de la convivència està servida i és l'herència més complexa i difícil de resoldre que encara el nou Ajuntament de la ciutat. El tripartit format per Compromís- PSPV- València en Comú, el veïnat i les associacions que s'han anat creant al caliu de la llarga lluita veïnal s'enfronten a un gran repte: recuperar una convivència que incloga totes les persones, independentment del seu origen, nacionalitat o ètnia.\nEl tripartit Compromís- PSPV- València en Comú encara un gran repte: recuperar una convivència que incloga totes les persones, independentment del seu origen, nacionalitat o ètnia\nGran part de les persones que han anat reocupant els habitatges afectats pel projecte pertanyen a la comunitat romaní. Durant els últims cinc anys, s'hi han anat incorporant nombroses famílies provinents de Romania. Una part del barri assenyala que la concentració d'aquestes famílies a la zona afectada pel pla de Rita Barberá no és casual i les responsabilitza de formar part de la degradació del barri i d'haver estat utilitzades com a “cavall de Troia” en la guerra bruta mantinguda pel consistori anterior. L'afirmació categòrica d'aquesta tesi corre el risc de convertir una població que ha migrat del seu país, fugint de la pobresa, per gaudir d'uns drets i unes condicions de vida més bones en segall expiatori dels mals del barri; i també el perill de caure en un discurs que voreja l'abisme del racisme i la xenofòbia.\nHi ha moltes veus i diversos enfocaments que es plantegen com resoldre el repte de recuperar la convivència al Cabanyal. En aquest cas, hem volgut escoltar les més afectades i menys escoltades, les del poble romaní.\nLes veus del poble romaní\nTomás Correas és portaveu de Millorem el Cabanyal, una associació veïnal creada fa dos anys a El Clot, un bloc de 168 habitatges molt proper al mar que hagués estat derrocat si s'hagués dut a terme el projecte del PP. Actualment, 120 famílies gitanes viuen a El Clot. Correas relata que l'associació naix a partir de “la necessitat de crear un grup reivindicatiu, per visibilitzar la situació real del bloc”. “Se'ns ha volgut invisibilitzar, som la part menys agradable de la societat al barri”, denuncia. I continua: “Hi ha una part del barri que, amb el tema de la rehabilitació, vol solucions immediates; i això passa per intentar fer desaparèixer els que, segons ells, som el problema”.\n“Hi ha una part del barri que, amb el tema de la rehabilitació, vol solucions immediates; i això passa per intentar fer desaparèixer els que, segons ells, som el problema”, diu un membre de Millorem el Cabanyal\nEn aquest sentit, Correas afirma que “les mesures estan sent desencertades” i reconeix els talls de llum amb intervenció policial a famílies “enganxades” a la xarxa d'Iberdrola com “un mal endèmic”. Els últims mesos, aquest tipus d'accions protagonitzades per la Policia Local han augmentat en altres zones del barri, sobretot allà on es concentra la població romanesa. A les multes per “defraudació de fluid elèctric”, cal sumar-hi les infraccions –qualificades de “greus”– per l'“emmagatzematge de ferralla sense preceptiva obtenció de llicència ambiental”. En aquest cas, vuit famílies han estat sancionades. Correas apunta que “estan fent signar multes a persones que, en gairebé tots els casos, tenen problemes amb l'idioma i no saben llegir ni escriure en castellà”.\nTomás Correas és membre de Millorem el Cabanyal / Ana De Inés Trujillo.\nPodria ser el cas de Yonuts, que amb setze anys va migrar al barri des de Tecuci, una petita ciutat romanesa. El seu objectiu era trobar un treball i aconseguir uns ingressos que li permeteren acabar de construir la seva casa a Romania. A València, comparteix habitatge amb el seu pare, un germà, la seua companya i un fill d'un any i mig. Ens descriu la seva jornada de treball, que comença a les set del matí i consisteix a recórrer la ciutat amb bicicleta buscant ferralla. Hi ha dies que acaba a les onze de la nit havent aconseguit 10 o 15 euros amb la venda, a nou cèntims el quilo, del que ha trobat; això suposa la recollida d'uns 100kg de metall. Va ser multat per la Policia Local fa un mes: la infracció “greu” era per haver emmagatzemat ferralla a casa. “No eren més de 40kg”, assegura Yonuts, que, preocupat, relata la seva impossibilitat per pagar els 2.001 euros de la multa. “La policia va entrar a casa; es van adonar que pagàvem lloguer, llum i aigua. Després, van trobar la ferralla; em van dir que signés per confirmar que havien estat allí i que tot estava bé. Si hagués sabut que era una multa, no l'hagués signat”, afirma Yonuts. Com a conseqüència de tot el que ha passat, es planteja anar-se'n a Anglaterra amb la resta de la família.\n500 Euros de multa per estendre la roba al carrer\nHi ha un altre tipus de sanció que està recaient sobre la comunitat romaní: l'“ocupació de la via pública”. Ramona fa cinc anys que viu al Cabanyal i, fa cinc mesos, va ser multada per no disposar de llicència per ocupar part de la vorera. L'objecte infractor era un estenedor, on s'assecava la roba neta de les seues filles. “Hi ha gent del barri que vol que ens n'anem i la policia ens multa. A mi, amb 500 euros per estendre la roba”. No obstant això, continua: “Amb la majoria de veïnes, ens donem suport i m'agrada el barri. Ara com ara, no pense tornar a Romania”.\nPolicies locals de València revisant comptadors de la llum al Cabanyal.\nActualment, la Fundació del Secretariat Gitano a València “està assessorant i coordinant les persones denunciades i se'ls ha assignat un advocat d'ofici”, ens confirma Lola Fernández, directora territorial a València d'aquesta fundació. “S'han interposat recursos de reposició a les vuit denúncies per emmagatzemar ferralla”, que es van presentar al registre d'entrada de l'Ajuntament el 23 de desembre, a més de “mantenir converses amb les regidories d'Inserció Sociolaboral i Serveis Socials”, a les quals han transmès la queixa que “la seua política no va en la línia que està aplicant la Policia Local”.\nDescoordinació entre regidories\nFernández considera que una de les causes de la problemàtica és “la descoordinació entre regidories”. “Per solucionar un tema tan complex, cal assumir que les solucions també ho són i que passen per un consens entre totes les parts. Les alternatives haurien de venir de l'àmbit social. La solució no ha de ser policial perquè aquestes persones no són delinqüents”, conclouen des de la Fundació del Secretariat Gitano.\n“Per solucionar un tema tan complex, cal assumir que les solucions també ho són i que passen per un consens entre totes les parts”, comenten des de la Fundació del Secretariat Gitano\nL'anàlisi de Tomás Correas i Demetrio Gómez, activista pels drets humans del poble romaní i coordinador del projecte europeu ROMED pel Cabanyal, coincideixen. Demetrio afirma que “és un error parlar de mediació policial”, fent referència a la línia d'actuació proposada per la regidora de Seguretat Ciutadana, Sandra Gómez. En una reunió-comissió d'urgència que es va fer amb diverses entitats veïnals el 7 de juliol passat, Gómez manifestava la determinació d'“intensificar la mediació amb els ciutadans des de la policia”. La línia a seguir és augmentar la presència policial al barri, com consta a l'acta de la reunió.\nLa necessitat d'una mediació no policial\nPer a Demetrio, la mediació és primordial i “no passa per posar multes ni acoquinar”. Considera que “fer signar multes a gent que no sap llegir” és “mesquí”. No obstant això, pensa que, “donada la situació actual del barri i el nou plantejament polític a València, seria un moment idoni per dur a terme el programa ROMED”.\nLa iniciativa naix l'any 2011, “amb l'objectiu de formar mediadors del poble romaní en actiu per dotar-los d'una formació i una metodologia específica de treball que permeti establir una mediació de qualitat entre les comunitats romanís i les autoritats locals”. Recentment, l'Ajuntament de la ciutat ha signat el programa ROMED del Consell Europeu, a través de la regidora de Benestar Social, Consol Castillo.\nContradiccions per a un “Ajuntament del canvi”\nAixí doncs, la contradicció amb les actuacions instades per la Regidoria de la Policia Local és evident. En una nota de premsa publicada per l'Ajuntament el tres de desembre de 2015, poc després de la presentació del programa ROMED, podem llegir: “Es tracta d'un programa que se centra en la mediació per a l'apoderament i la participació directa de les comunitats romanís dels barris –tant autòctona com migrant– en processos de propostes, iniciatives i presa de decisions”. La nota recull declaracions de Castillo en aquest sentit, en què assenyala que “un dels problemes amb què es troba la població calé del barri té molt a veure amb l'abandó institucional i les polítiques d'assetjament que s'han dut a terme contra aquest sector de la població, que en massa ocasions ha esdevingut el segall expiatori de qualsevol problemàtica del barri".\nPer a Demetrio, “les evidències són massa òbvies per poder negar-les, perquè s'està actuant contra una determinada població en una zona molt concreta del Cabanyal”. Però, l'activista va més enllà i apunta que “aquestes dinàmiques podrien estar exercint una persecució basada en el perfil ètnic d'aquestes persones i es podria estar incorrent en un cas de racisme institucional”.\nAquesta informació s’ha publicat originàriament a directa.cat. Creative Commons.\nEscriba el número 550440


the big bang theory – Directorfrustrat\nFins sempre, The Big Bang Theory\nPosted on 20/05/2019 by Pau Garriga\nAquesta setmana ha significat l’adéu a algunes sèries de llarga durada. No són finals de temporada, són finals definitius, aquells que acostumen a portar eternes discussions entre els partidaris i els detractors del final escollit. La mateixa setmana que hem… Continue Reading →\nTelevisió\tleonard, penny, sheldon, the big bang theory\nAlguns costums són difícils d’abandonar, The Big Bang Theory és una d’elles. La sèrie dels amics frikis ha anat perdent gràcia amb el pas de les temporades i s’ha convertit més en una visualització per costum que per ganes. El que… Continue Reading →\nopinió, Televisió\tleonard, penny, sheldon cooper, the big bang theory\nThe big bang met your mother\nPosted on 30/09/2013 by Pau Garriga\nSetembre i octubre marquen el retorn de moltes de les sèries que segueixo a televisió, entre elles dues de les comèdies que segueixo i que ja porten un grapat d’anys (potser masses) en antena, The big bang theory i How… Continue Reading →\nopinió\thow i met your mother, the big bang theory


En aquests mesos que no he escrit res, no ha estat per falta de temes per referir-me al dret a la informació, però, òbviament, no em dedicaré a dir el que no he escrit ja. Mirem endavant. I per fer-ho, vull aprofitar una iniciativa en la qual estic personalment i sindicalment implicat. L’11 de novembre passat es va realitzar a Barcelona una Assemblea Oberta de Periodistes amb unes resolucions que confio que a partir d’ara se’n parli força. El hashtag de la convocatòria és força explícit: #periodigne.\nAquesta assemblea –realitzada a la seu de la Confederació d’Associacions Veïnals de Catalunya (CONFAVC)– va estar organitzada conjuntament per diverses organitzacions de periodistes: l’Associació de Dones Periodistes de Catalunya (ADPC), el Grup de Periodistes Ramon Barnils (GPRB), el Sindicat de Periodistes de Catalunya / Sindicat de Professionals de la Comunicació (SPC) –a la qual pertanyo–, Solidaritat i Comunicació (SiCom) i Som Atents. No era aquesta la primera vegada que aquestes organitzacions treballàvem plegades i és d’esperar que tampoc sigui l’última. L’objectiu de la trobada era elaborar una mena de decàleg que inclogués les transformacions necessàries perquè el periodisme es pugui exercir amb unes\ncondicions laborals dignes i perquè recuperi la confiança de la ciutadania. Cal no perdre de vista que les darreres enquestes situen a l’Estat espanyol els mitjans de comunicació i els periodistes com un dels sectors que genera menys confiança i credibilitat.\nEls debats que s’hi van fer van acabar fent que el decàleg, en lloc de deu punts, en tingués quinze i es transformés en allò que si els lingüistes no m’han enganyat en podríem dir un pentadecàleg. S’hi inclouen tot tipus de qüestions. A la web www.periodigne.cat podeu consultar el document elaborat, que porta per títol «15 accions per a un periodisme digne». Si a més voleu una mica de crònica d’aquesta assemblea, a la web de l’SPC la podeu llegir. Al pentadecàleg hi ha reclamacions d’índole laboral, professional, polític, de gènere, de drets d’autoria…\nEl que ara ens proposem les entitats que ho hem impulsat és començar a reunir adhesions tant a les redaccions com fora d’elles. De manera que quan ho presentem als legisladors o a les instàncies que han de promoure les transformacions que es reclamen, les reivindicacions tinguin el màxim suport professional i –per què no?– ciutadà. Fa massa temps que els legisladors –tot i les vegades que els ho hem demanat– fan molt poca cosa per no dir res en defensa d’un dret essencial per a la ciutadania com el dret a la informació. Algunes coses que en les darreres setmanes han passat en matèria d’informació a Catalunya i a Espanya no haurien passat amb una regulació com la que hi ha en molts països del nostre entorn i també d’una mica més lluny. En aquest blog en trobareu més d’una referència.\nEn uns dies, a Catalunya, celebrarem eleccions. El Parlament que surti elegit s’haurà d’ocupar d’aquestes qüestions si vol dignificar la política i millorar la qualitat democràtica del país.\nDe 10 morts cap amunt interessa una noticia intern...\nMalos augurios para los diarios en papel


Bastidas assenyala que la gestió d’Oltra amb els més vulnerables “és la triple erra: retards, retallades i rebaixes” – RiberaTV\nBastidas assenyala que la gestió d’Oltra amb els més vulnerables “és la triple erra: retards, retallades i rebaixes”\nLa sotssecretària regional del Partit Popular de la Comunitat Valenciana, Elena Bastidas, ha assenyalat hui que la gestió de la vicepresidenta del Consell, Mónica Oltra amb els més vulnerables “és la triple erra: retards, retallades i rebaixes”.\nBastidas ha recordat que “el ministre Escrivá va admetre el seu fracàs en públic la setmana passada sobre l’ingrés mínim vital, perquè de les més de 80.000 sol·licituds en la Comunitat Valenciana només han resolt 611 peticions, ni tan sols s’aconsegueix l’1%. Això és una estafa per als més vulnerables. Si a això afegim la nefasta gestió de la renda valenciana d’inclusió s’entén la frustració dels més necessitats”.\nLa diputada popular ha criticat que “mentre els valencians pateixen, no cobren els seus ERTE’s i es retallen prestacions, el Botànic es dedica a negociar la continuïtat dels seus privilegis amb Ciutadans respecte al llistó electoral.\nBastidas assenyala que la gestió d’Oltra amb els més vulnerables “és la triple erra: retards, retallades i rebaixes” added by Ribera Televisió on 24 Agost, 2020


Rodant el món: Namaste Nepal\n2 de gen. 2011\nNou any, nou país, així que amb la panxa ben plena deixem la Xina i aterrem al Nepal.\nNepal podria considerar-se el sostre del món i és que compta amb 8 de les muntanyes més altes del món, totes superant els 8.000metres d'alçada, potser la més coneguda per tots és l'Everest.\nPerò deixant a banda les muntanyes i els variats trekkings que s'hi poden fer, Nepal també ofereix al visitant ciutats, paisatges i un munt d'esports d'aventura per als més intrèpids.\nLa nostra entrada al país l'hem fet per la seva capital, Kathmandú, on hi hem passat gairebé una setmana i ens ha servit com a base per conèixer-la i visitar també els voltants, la famosa vall de Kathmandú.\nCom que tot plegat té molta xixa en aquest post us parlarem només sobre la ciutat.\nNosaltres vam arribar a les 23h i vam anar directament cap al barri de Thamel, ple d'allotjaments per motxillers i excursionistes, restaurants i agències de viatges per fer de tot. A més a més, es tracta d'un barri molt animat i no gaire lluny del centre històric.\nEl recorregut que connecta el barri de Thamel amb la plaça Durbar és un no parar d'olors a incens, espècies, gent escupint pel carrer, botzines de motos i cotxes, riuades de gent que van parant al mig del carrer per fer petar la xerrada i a qui has d'anar esquivant per poder avançar. Tot i el xoc inicial després de venir de la moderna Guangzhou, li hem trobat el gustillo a Kathmandú i passejar-s'hi pels carrers és una delícia, a cada cantonada et sorprèn una nova olor, un grup de nois amb el cafetó xerrant de tot i no res, vaques "pasturant" pel carrer (surrealista total!!!), stupes amuntegades entre els carrers, paradetes d'espècies de tota mena, nois jugant a criquet en un carreró, ferreteries atapeïdes d'utensilis, etc.\nI tota aquesta bogeria conviu en un caos organitzat, sí sí, encara que sembli increïble, tot és al seu lloc...només potser som nosaltres qui ho hem de saber mirar des d'un altra perspectiva i així apreciar-ho.\nAmb la retina saturada d'impactes visuals arribem a la plaça Durbar i l'escenari canvia totalment. Deixem els petits carrerons atapeïts de gent, motos, cotxes, sorrolls i caos, per anar a parar a un oasi de temples, palaus i espai per gaudir-ne.\nTotes les ciutats històriques del Nepal tenen una plaça Durbar, nucli tradicional del centre històric i lloc des d'on els reis de la ciutat regnaven. De fet la paraula "durbar" vol dir "palau".\nL'única pega que hi trobem és que et facin pagar per poder-t'hi passejar, tot i així la inversió val la pena i ens passem una bona estona fent voltes i admirant-ne els temples acabant en un petit local de l'antiga zona de motxillers de la ciutat, Freak Street, fent un tè ben calent i paint tot el que hem vist durant el dia.


Taller 'Mans a l'Òpera. Amor i passió a l'escenari' | Guía BCN: agenda de actividades, directorios y cursos de Barcelona Taller 'Mans a l'Òpera. Amor i passió a l'escenari'\nLa primavera és el moment per cantar a l’amor, la passió, l’engany i gelosia. En aquest taller es donaran les eines bàsiques per comprendre el món de la música clàssica, i especialment l’òpera. Analitzarem les anècdotes, els secrets dels seus intèrprets i autorsa través les relacions amoroses dels seus personatges més famosos.\nTallerista: Romina Krieger\ndimecres de 18.30 h a 20.00 h Entrada general: 18.64 €\nPer informació sobre reducció i subvenció dels imports als tallers dirigiu-vos al centre\nDe 28/04/2021 a 26/05/2021\n93 443 43 11


Bloc de CataBach.com: BWV 40\nLes tres principals festes del calendari litúrgic luterà, Nadal, Pasqua i Pentecosta, es celebraven en època de Bach en tres dies successius. Així, el Segon Dia de Nadal equivaldria al nostre Sant Esteve, el 26 de desembre, i per a ell conserva el catàleg les cantates BWV 40, 121 i 57, a més de la segona cantata de l'Oratori de Nadal. Tot seguit farem un repàs a la primera d'elles, la cantata BWV 40 DAZU IST ERSCHIENEN DER SOHN GOTTES (És per això que el Fill de Déu ha aparegut), cantata estrenada a Leipzig el 26 de desembre de 1723, primer Nadal de Bach a la Cantoria de St. Tomàs. El dia abans havia recuperat Bach una obra de l'època de Weimar, la BWV 63. Totes les altres obres d'aquell Nadal foren de nova composició: Les cantates BWV 40, 64, 153, 190 i 65, la primera versió del Magnificat BWV 243 i gairebé segur també el Sanctus en Re Major BWV 238.\nEl llibret, d'autor desconegut, prové de diverses fonts: Els recitatius i les àries són originals. A ells s'afegeixen 3 corals nadalenques i un versicle de la Primera Carta de St. Joan amb el qual confecciona Bach el cor inicial, un motet que crea un deliciós ambient nadalenc gràcies a les trompes i els oboès. Arrenca amb certa reminiscència de toc militar, segurament a causa de l'al·lusió al combat entre el Fill de Déu i el Diable que fa el text. De fet, la paraula zestören (destruïr) és sempre cantada amb notes agitades. La part central serà una superba fuga, truncada pel retorn del tema principal, amb el qual conclourà aquest magnífic cor.\nSegueix el recitatiu per a tenor Das Wort ward Fleisch und wohnet in der Welt (La Paraula es féu carn i habità a la Terra) on destaca el melisma ascendent amb què es descriu l'aparició de la llum sobre la Terra. El tercer moviment és la primera de les tres corals de la cantata, la tercera estrofa de Wir Christenleut, un himne nadalenc pre-luterà adaptat per Kaspar Füger cap al 1592.\nEl quart moviment serà l'ària de baix Höllische Schlange (Serp infernal), un violent moviment a càrrec de les cordes i els oboès amb un compàs 3/8 articulat en períodes de 2+2+4 compassos, habitual en les danses de l'època, utilitzat aquí molt probablement amb la intenció de suggerir el reptar ondulant dels ofidis.\nSembla que aquesta intenció persisteix al següent moviment, el recitatiu per a contralt Die Schlange, so im Paradies (La Serp que, al Paradís), car el cantant serà acompanyat en tot moment d'un ritme ondulant i persistent de les tres veus de cordes.\nDe sobte, entrarà el cor cantant una nova coral: La segona estrofa de Schwing dich auf, de Paul Gerhardt (1653), cantada amb una melodia de Daniel Vetter lleugerament modificada per Bach. A continuació arribarà l'ària de tenor Christenkinder, freuet euch! (Infants de Crist, alegreu-vos!), una autèntica joia plenament nadalenca gràcies, de nou, a la participació de les trompes i els oboès i al seu alegre compàs 12/8. Trobarem enormes vocalitzacions de fins a 55 i 68 notes sobre el terme freuet euch (alegreu-vos) i figuralismes a mit Flügeln decken per a descriure l'extensió de les ales protectores.\nLa coral final entonarà una altra de les tradicionals corals nadalenques, concretament la quarta estrofa de Freuet euch, ihr Christen alle de Christian Keymann amb una melodia d'Andreas Hammerschmidt, ambdues de l'any 1641.\nFeria II Nativitatis Christi\nEstrenada: 26 de desembre de 1723\nText: Anònim, amb fragments dels Evangelis\ni d'Himnes de teòlegs alemanys\nÉs per això que el Fill de Déu ha aparegut,\nPer a destruir les obres del Diable.\nLa Paraula es féu carn i habità a la Terra,\nLa llum del món il·luminà el globus terrestre,\nEl gran Fill de Déu\nDeixà la Trona Celestial\nI a sa Majestat va plaure\nEsdevenir un simple infant humà.\nPenseu doncs en tal canvi\nSi sou capaços d'entendre'l:\nEl Rei esdevé súbdit,\nEl Senyor apareix com un serf\nNascut pel consol i la salvació\n-Oh, paraules dolces a tota oïda!-\nDe la raça humana.\nEl pecat engendra patiment,\nCrist atorga alegria,\nCar ell és vingut a aquest món\nPer a consolar-nos.\nDéu és ara amb nosaltres,\nQui, doncs, ens podrà condemnar\nA nosaltres els cristians?\nNo estàs espantada?\nCar ara és nat aquell\nQui com a vencedor\nEsclafarà el teu cap,\nI aquells qui eren perduts\nSeran feliços en la pau eterna.\nLa Serp que, al Paradís,\nA tots els fills d'Adam\nInjectà el verí dins l'ànima,\nJa no ens amenaçarà més.\nLa llavor de la dona és ja aquí,\nEl Salvador s'ha encarnat\nI s'ha endut tot el verí.\nSigueu doncs consolats,\nSacseja el cap i digues:\nFuig, vella Serp!\nPer què encara la teva picada\nEm fa por i m'inquieta?\nEl teu cap està esclafat\nI per la Passió del meu Salvador\nT'esquivo i entro al Saló de la Felicitat.\n7. ÀRIA (Tenor)\nInfants de Crist, alegreu-vos!\nSi el Regne Infernal s'enfurisma,\nSi la ràbia de Satanàs us espanta,\nJesús, que sap com salvar-vos,\nCuidarà dels seus pollets\nI els cobrirà amb les seves ales.\nJesús, segueix prenent en gràcia\nAquells que són els teus membres.\nAtorga tot allò que hom pot demanar\nPer reconfortar els seus germans.\nDóna a la legió sencera dels cristians\nUn any de pau i benaurances!\nJoia, joia sobre més joia!\nCrist ens guarda de tot mal.\nDelícia, delícia sobre delícia!\nEll és el Sol de la Gràcia.\nEtiquetes: BWV 40, Feria II Nativitatis Christi


ReusDiari.cat | L'Escola La Vitxeta recuperarà el Ball Parlat de Marcos Vicente Petit\nL'Escola La Vitxeta recuperarà el Ball Parlat de Marcos Vicente Petit\nEl centre reusenc ha engegat un projecte per convertir-lo en el primer ball parlat petit de la Festa Major de Reus\nLa Vitxeta recupera el Ball Parlat de Marcos Vicente Petit. | ReusDiari.cat\nL’Escola La Vitxeta de Reus ha «hissat la bandera pirata» per anunciar que ha posat en marxa el projecte de recuperació del Ball de Marcos Vicente, un ball parlat molt popular de la Festa Major de Reus durant el segle XIX i començaments del XX. La iniciativa va sorgir d’un grup de mares i pares i s’ha convertit en un projecte educatiu de tota l’escola. El 9 de febrer, els dos grups de cinquè van començar a treballar les coreografies com a part de l’hora d’educació física amb l’assessorament d’una mestra de danses tradicionals.\nEl Ball de Marcos Vicente ha entrat a les aules per quedar-s'hi. L'objectiu és aconseguir que es consolidi en l'itinerari escolar perquè l'alumnat reforci competències curriculars i n'adquireixi de noves a través d'un treball d'entorn, que també servirà per ampliar el coneixement de la ciutat i la seva història, cultura i tradicions. Segons els impulsors, la creació d'un ball parlat és més complexa que altres elements festius, però alhora planteja unes possibilitats pedagògiques molt més interessants. «El teatre és una eina motivadora i estimulant per treballar capacitats i habilitats com l'atenció, la desinhibició, saber estar, l'esforç, l'autoestima, el treball en equip, l'empatia, l'oralitat, la memorització o la psicomotricitat», han explicat.\nUn altre dels objectius de la iniciativa és fer créixer els sentiments de ciutat i territori i que els alumnes i les seves famílies gaudeixin de la festa mentre aprenen. Per aquest motiu, la comissió va fer les gestions corresponents i el passat 13 de febrer el ball va ser aprovat per la Comissió de Protocol de la Festa Major, convertint-se en el primer ball parlat petit de la Festa Major de Reus. A més, el projecte també s'ha presentat a la Capital de la Cultura Catalana.


Arxius de #DiputaciodeTarragona | Diari La República Checa\nTot el que has de saber sobre la nova Diputació\nPle a la Diputació de Tarragona\nEn aquests moments s’està produint el ple d’investidura de la nova legislatura a la Diputació de Tarragona. Però, com s’estructura i què implica aquest ple? Al Diari La República Checa et donem totes les claus.\nEn primer lloc s’estableix la mesa d’edat, que presideix l’alcalde de Tarragona, Pau Ricomà, com a diputat amb més edat i el més jove, Marc Ayala. Posteriorment, cada diputat haurà de jurar o prometre el seu càrrec a la Diputació de Tarragona. Després es procedirà a la votació, mitjançant vot secret, on Noemí Llauradó serà proclamada nova presidenta de la Diputació de Tarragona.\nLa distribució de diputats per partits judicials s’estructura de la següent forma: 4 diputats pel Vendrell, 3 per Valls, 5 per Tortosa, 7 per Reus i 8 per Tarragona; conformant un total de 27 diputats i establint la majoria absoluta en 14 escons.\nPel que fa als escons per partits, ERC és la formació que més suma amb 11 diputats, seguida de Junts per Cat amb 8, el Partit Socialista amb 7 i Ciutadans amb 1 diputat. Aquesta legislatura, tant el Partit Popular de Tarragona com la CUP han perdut les seves representacions a la cambra provincial.\nReus: Francesc Barbero, Flix (ERC); Joan Josep Garcia, Alforja (JxCAT); Noemí Llauradó, Reus (ERC); Andreu Martín, Reus (PSC); Josep Masdéu, Selva del Camp (PSC); Camí Mendoza, Cambrils (ERC) i Carles Pellicer (JxCat).\nTarragona: Josep Fèlix Ballesteros, Tarragona (PSC); Salvador Ferrer, La Canonja (PSC); Pere Granados, Salou (JxCAT); Sílvia Puerto, Constantí (ERC); Pau Ricomà, Tarragona (ERC); Eduard Rovira, Torredembarra (ERC); Pere Segura, Vila-seca (JxCAT) i Rubén Viñuales, Tarragona (C’s).\nTortosa: Enric Adell, Paüls (ERC); Joan Castor, Sant Jaume d’Enveja (PSC); Maria Teresa Mariné, Vilalba dels Arcs (ERC); Lluís Soler, Deltebre (JxCAT) i Adam Tomàs, Amposta, (ERC).\nValls: Marc Ayala, Valls (JxCAT); Marta Blanch, Puigpelat (JxCAT) i Jordi Cartanyà, Valls (ERC).\nEl Vendrell: Immaculada Costa, Montmell (PSC); Ramon Ferré, Calafell (PSC); Eva Maria Mata, El Vendrell (ERC) i Joaquim Nin, Albinyana (JxCAT).\nJxCat i ERC pacten la Diputació per a Noemí Llauradó\nL’acord s’ha fet públic dues hores abans del ple\nEn un pacte in-extremis entre Junt per Catalunya i Esquerra Republicana que s’ha produït aquest matí, poques hores abans del ple d’investidura, les dues formacions han decidit acordar que Noemí Llauradó serà la primera presidenta de la Diputació de Tarragona, durant els pròxims quatre anys.\nAquest acord ha tingut diverses veus crítiques dins del sector demòcrata de la demarcació tarragonina, que no veien amb bons ulls cedir la presidència provincial als republicans i optaven per buscar o reeditar un pacte amb el PSC del Camp de Tarragona.\nEl resultat del pacte s’ha fet públic en una roda de premsa abans de la sessió plenaria dels diputats tarragonins. Lluís Soler del PdeCat tarragoní ha assegurat que “aquest pacte és un pacte de país i mostra el compliment del compromís de maximitzar el suport popular, ja que hem estat les dues forces més votades en les darreres eleccions”.\nSegons ha confirmat Soler que aquest acord implica el repartiment al 50% de les àrees de la Diputació entre Junts i ERC. Junts assumirà les àrees d’Economia i Hisenda, Coneixement i Qualitat, Atenció Ciutadana i Patronat de Turisme. Per la seva banda Esquerra assumirà Recursos Humans, Patronat de Base, Servei d’Assistència Territorial i Servei d’Assistència Municipal i el més important, els vots per investir Llauradó presidenta de la Diputació.\nPodeu veure totes les declaracions del pacte entre JxCAT i ERC als següents vídeos:\nL’Associació Aurora vol recuperar el camí del Francolí\nOperaris d’Aurora treballant al camí del Francolí\nL’Associació Aurora es troba treballant en la recuperació del camí del Francolí als termes municipals del Morell, Perafort i la Pobla de Mafumet, en el marc del conveni entre la Diputació de Tarragona i “la Caixa” per la preservació dels espais naturals i per la inserció laboral de persones en risc d’exclusió.\nAquesta tasca de recuperació del camí s’allargarà fins al 9 d’agost i que estan realitzant un equip d’un oficial i sis operaris de l’entitat tarragonina Aurora, amb el suport dels ajuntaments del Morell, Perafort i la Pobla de Mafumet.\nEls principals objectius d’aquest projecte són la consolidació del camí del Francolí, sobretot per facilitar-ne el pas a les persones, i la millora ambiental del bosc de ribera. També hi ha alguns llocs d’especial interès on s’actuarà, com ara el punt on el camí travessa la riera de la Selva.\nLes diferents actuacions d’aquest conveni s’orienten a la preservació, la prevenció de riscos i la millora d’entorns naturals. A més, sumat a la millora de l’entorn del camí del Francolí i de la vegetació de ribera, també es contribueix a reduir el risc d’incendi forestal.\nJOSEP POBLET: Jo sóc dels que quan se’n va, faig la passa enrere de veritat\nJosep Poblet deixa la política després de 35 anys\nEl president en funcions de la Diputació de Tarragona, Josep Poblet descompta les hores per deixar el càrrec, després que confirmés que no optava a la reelecció com a alcalde de Vila-seca, element indispensable per exercir el càrrec de màxim representant de la Diputació tarragonina. En una trobada pels periodistes a la Casa Miret de Tarragona, Poblet ha volgut fer un petit balanç de com han estat els 32 anys de trajectòria política i acomiadar-se del càrrec davant els mitjans.\n“Deixo avui enrere 32 anys de vida política i puc haver fet algun tipus de ziga-zaga, però crec que he seguit un eix central en les meves actuacions, en línies generals. Els fets parlen per mi mateix”, ha assegurat Josep Poblet. El president de la Diputació també ha volgut agrair als periodistes el fet que “m’heu acompanyat en la meva trajectòria, al llarg d’aquests 35 anys”.\nPoblet també ha volgut afirmar que deixarà la política, però no ha volgut confirmar quin serà el seu nou futur professional. “Jo sóc dels que quan se’n va, faig la passa enredere i no al costat, donant per finalitzades les meves funcions com a càrrec electe”, ha confirmat Josep Poblet.\nJosep Poblet s’acomiada del càrrec davant dels mitjans\nL’encara president de la Diputació de la demarcació també ha volgut fer un petit repàs a la seva herència a la presidència, destacant el canvi que han realitzat per transformar aquesta administració pública i actualitzar-la als temps futurs. “Crec que deixo una Diputació ben diferent de la que em vaig trobar fa tot just 12 anys. Un munt de kilòmetres després, tres programes de govern i plans estratègics realitzats, La Diputació de Tarragona és un exemple de transparència i bon exercici, que permet al ciutadà controlar l’administració pública i estar prop de la ciutadania”, ha assegurat Poblet.\nFinalment, l’exalcalde de Vila-seca ha volgut plantejar tres reptes als seus predecessors: “El despoblament del medi rural, la bona connectivitat entre les ciutats de la Demarcació de Tarragona i la regionalització del coneixement a Tarragona. Aquests tres reptes són els que hem d’afrontar per millorar l’estat dels ciutadans del Camp de Tarragona, el Baix Penedès, el Baix Camp i les Terres de l’Ebre i superar l’equilibri territorial”.\nPodeu veure les declaracions de Josep Poblet en el següent vídeo


www.CREUANT.cat: de maig 2010\nLa cobla perpinyanenca animarà els aficionats del referent del rugbi català, que pot revalidar el Campionat de França\nLa Cobla Mil·lenària-Fidelíssima Vila de Perpinyà animarà amb la seua música els aficionats de la Unió Esportiva Arlequins de Perpinyà (USAP) que es desplaçaran fins a París per veure la final del TOP 14 de rugbi. Segons fonts de la formació musical, actuarà al Camp de Mart i a l'Estadi de França, on es jugarà el partit.\nL'equip perpinyanenc aspira a revalidar el títol davant de l'occità Clarmont d'Alvèrnia.\nLa Mil·lenària ja va actuar l'any passat per als seguidors que es van desplaçar a París per veure com l'USAP guanyava el Planxot. Dissabte, interpretarà 'L'Estaca', l'himne no oficial de l'equip 'sang-i-or', o 'La Santa Espina', a més d'altres sardanes i ballables.\n[Imatge 1: La formació musical ja va animar l'any passat els aficionats als peus de la Torre Eiffel.\nImatge 2: Els components de la cobla amb el Planxot guanyat la temporada passada i els jugadors catalans Nicolas Mas i Guillaume Vilaceca (al centre)./\nFOTOS: COBLA MIL·LENÀRIA]


Casitas Azul Plata Bejuco Costa Rica - Ofertes d'hotels amb els MILLORS DESCOMPTES EN LÍNIA\nDescompte a Casitas Azul Plata\nVeure tots els 16 allotjaments a Bejuco.\n800 meters sur from Pilas de Bejuco, Bejuco, Bejuco, Costa Rica, 50906 - Excepcional ubicació - Veure al mapa\nMés informació sobre Casitas Azul Plata\nConvenientment situat a Bejuco, Casitas Azul Plata és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Casitas Azul Plata és compromet a que la seva estada sigui el més còmoda possible. Per a la comoditat i comfort dels seus clients, l'hotel ofereix Wi-Fi gratuït en totes les habitacions, aparcament de cotxes, transport hotel/aeroport, instal.lacions de barbacoa, lloguer de cotxes.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix instal.lacions fantàstiques, incloses piscina exterior, per ajudar-vos a relaxar després d'un carregat dia a la ciutat. Les seves instal.lacions de primera i una situació excelent fan de Casitas Azul Plata la base perfecta per a gaudir de la seva estada a Bejuco.\nCal que informeu el Casitas Azul Plata de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


HISTÒRIA i FILOSOFIA – CB Ramon Llull\nC/VALENCIA, 299 BARCELONA 08009aescbcn@aescbcn.com609 763 970\nCB Ramon Llull\nPàgina oficial del Club Bàsquet Ramon Llull de Barcelona. El nostre lema és Aprendre, divertir-se, guanyar\nTORNEIG NADAL JÚNIOR\nQUINTET DE LA SETMANA\nEl CB Ramon Llull va néixer el 26 de juliol de 1983 per satisfer les necessitats esportives dels joves del nostre barri. Durant tots aquests anys no hem parat de créixer i hem ajudat a fomentar l’estima per un esport tan especial com el bàsquet.\nAl club hi tenim equips de totes les edats i en totes les categories, des del equips de Mini bàsquet fins als Sèniors A masculí i femení (jugant a Primera Catalana i Tercera Catalana, respectivament)\nDes del curs 2002-2003, a més a més, ens responsabilitzem i coordinem les activitats esportives extraescolars del CEIP Ramon Llull. Això ens permet començar a treballar els valors i la pràctica del bàsquet des de ben petits.\nEl nostre lema és el millor reflex del que busquem i oferim a tots els jugadors que ens volen acompanyar: aprendre, divertir-se i si és possible, guanyar.\nAprendre: Treballant amb nens a partir del 8 anys, un dels principals objectius del club és ensenyar, i que els nens aprenguin el que és el bàsquet i tots aquells valors amb els que el podem relacionar.\nDivertir-se: Per tal que els nens i nenes i els nois i noies del club puguin aprendre el que és el bàsquet, és indispensable passar-s’ho bé, i per això és tant important remarcar la importància de la diversió en el joc.\nGuanyar: No és el més important, però si aprens i et diverteixes, el camí cap a l’èxit és més senzill.\nEl nostre objectiu és formar a tots els joves del club mitjançant la pràctica i la competició esportiva. Pretenem educar-los en el compromís i la responsabilitat envers els companys, en el respecte pels adversaris i en el sacrifici individual pel bé del col·lectiu. Volem ensenyar-los a guanyar amb respecte i a saber perdre, a millorar individualment i a treballar en la millora dels companys.\nDurant molts anys hem sigut una gran família, i durant molts anys més ho volem continuar sent. I per això defensem la importància de la transmissió d’aquests valors que ens han fet tant grans a nosaltres i al bàsquet en general.\nCanal oficial d’Instagram CB Ramon Llull\nTwitteja amb nosaltres!\nTweets por el @CBRamonLlull.


El director general d'Administració Local, Carles Bassaganya, inaugura la primera fase del Nou Casino de Figaró-Montmany\nEn aquest edifici s'ubicarà el Centre de Desenvolupament Econòmic i del Turisme de l'Alt Congost\nEl director general d’Administració Local del Departament de Governació i Administracions Públiques, Carles Bassaganya, inaugurarà la primera fase de les obres del Nou Casino a Figaró-Montmany (Vallès Oriental), dissabte, 26 de juliol, a les 12 hores. A l’acte també hi assistirà el nou director dels Serveis Territorials a Barcelona, Joan Rabasseda.\nLa rehabilitació de l’antic Casino permetrà tirar endavant el Centre de Desenvolupament Econòmic i del Turisme de l’Alt Congost. Aquest equipament vol ser un espai obert a totes les entitats del municipi alhora que un centre de serveis per a les empreses per dinamitzar l’activitat econòmica.\nEn aquesta primera fase, aquesta actuació ha estat subvencionada amb 53.080 euros del Pla únic d’obres i serveis (PUOSC) del 2007, i 150.000 euros del Fons europeu de desenvolupament regional (FEDER), ambdós gestionats pel Departament de Governació i Administracions Públiques. A més, dins el nou quinquenni del PUOSC (2008-2012), està prevista una segona fase amb una subvenció de 330.000 euros sobre un pressupost de 606.507,58 euros\nEl director general, Carles Bassaganya, presidirà l’acte inaugural juntament amb el diputat d’Espais Naturals de la Diputació de Barcelona, Josep Mayoral. Després dels parlaments, es farà un reconeixement a totes les entitats del poble per la tasca social i comunitària que duen a terme.\nL’acte acabarà amb un aperitiu per a tots els assistents però la jornada inaugural continuarà durant la resta del dia amb diversos espectacles infantils i musicals.\n12:00|.Nou Casino (ctra. de Ribes, 37-39)|Figaró-Montmany (El Vallès Oriental)\nEl director general d’Administració Local, Carles Bassaganya, inaugurarà la primera fase de les obres del Nou Casino.


Vivir en Kirigueti: Noticias: vertido de petróleo y huelga general\nJordi Gavaldà 30 de septiembre de 2010, 12:44\nEncara que ja no hi siguis a Kirigueti, en mig de l'aventura, les adversitats, vivint situacions tan diferents a les nostres, ..., m'agrada continuar enganxat al blog. Encara que ja no hi siguin els relats "in situ", les noticies de primera ma, les experiències viscudes en temps real,..., m'agrada continuar enganxat al blog.\nMitjançant el blog puc estar a prop d'allò que només conec per tu.\nDavid Gavaldà 30 de septiembre de 2010, 13:11\nNo hi soc a Kirigueti físicament però tinc les meves fonts d'informació i moltes coses per explicar.\nI el secret més ben guardat, la data de quan tornaré a Kirigueti...


A les 22:30h cine amb La intérprete\nEstrenada l’any 2005 sota la direcció de Sydney Pollack i amb la interpretació de Nicole Kidman, Sean Penn, Catherine Kener i Sydney Pollack\nSilvia Broome, una dona d’origen africà, és intèrpret de les Nacions Unides. Un dia sent com amenacen de mort a un president africà acusat de genocidi, que és a punt de pronunciar un discurs a l’Assemblea General.\nA les 21:45h Imma Cuesta i Candela Peña aniran a El Hormiguero\nLes actrius nacionals visitaran el plató de Pablo Motos per presentar el seu nou projecte cinematogràfic\nA les 22:00h cine amb Tierra de ángeles\nEstrenada l’any 2004 sota la dirección de Kay Pollak i amb la interpretació de Michael Nyqvist, Frida Hallgren i Niklas Falk\nEl director d’orquestra Daniel Daréus se sent sol malgrat la seva notable fama. Després de sofrir un infart decideix abandonar la seva carrera musical i anar-se a viure al seu poble natal, en un remot paratge de Suècia. La seva arribada deslligarà una petita revolució donada la seva popularitat i els vilatans li demanaran consell pel cor de la missa dominical. Malgrat la seva reticència inicial, Daniel accepta ajudar-los i, per a la seva sorpresa, redescobrirà el seu amor per la música.\nA les 22:30h el taquillazo és El ilusionista\nEstrenada l’any 2006 sota la direcció de Neil Burger i amb la interpretació de Edward Norton, Paul Giamatti, Jessica Biel i Rufus Sewell\nA les 21:45h Auryn visitarà El Hormiguero\nLa boyband nacional anirà al plató de Pablo Motos per explicar diverses anècdotes.\nA les 22:00h cine amb El cebo\nEstrenada l’any 1958 sota la direcció de Ladislao Vajda i amb la interpretació de Heinz Rühman, María Rosa Salgado i Michel Simon\nUna nena apareix assassinada en el bosc d’un petit poble suís. Immediatament les sospites recauen sobre el vell venedor ambulant que va trobar el cadàver. Únicament el comissari Mattei dubta de la seva culpabilitat, però s’acaba de jubilar i deixa el cas en mans d’un company. Ja en l’aeroport, a punt d’agafar un avió, a Mattei li vénen a la ment alguns detalls explicats pels nens de l’escola; decideix llavors ajornar el seu viatge i investigar el cas.


El Ensamble TeatroPlayBack - Dona Crea - Crea Mujer\nEl Ensamble TeatroPlayBack\n2 de desembre, a les 19:30 h ENTRADAS Aquí\nEn este tiempo tan especial queremos conectar contigo y darle voz y cuerpo a tus historias\nTema: Historias de Mujeres Creativas\nVeuràs com les actrius i el músic fan que les teves històries cobrin vida! Un diàleg a través de l’escolta, l’art i l’intercanvi,\nNo t’ho perdis! Connecta’t a veure la teva història en escena!\nEl Ensamble TPB va ser fundat per la actriu Nadia Zúñiga l’abril de 2018 a la ciutat de Barcelona. Una companyia formada per 7 actrius i 1 músic de diverses nacionalitats (Espanya, Regne Unit, Xile i Mèxic) La companyia la completen Laura Baker, Diana Hermoso, Xana Sousa, Thania Paulini, Noelia Madrid, Mónica Mar i Álvaro Pérez.\nS’ha consolidat com a companyia especialitzada en la tècnica de Teatre Playback amb l’objectiu d’honrar les històries de el públic atorgant-los dimensió escènica, a més de facilitar a l’espectador la possibilitat de ser subjecte actiu en un procés creador.\nEl Ensamble TPB ha actuat al Dia Internacional de les Dones per la Pau i el Desarmament (Santa Coloma, maig 2018), al Dia Internacional per a l’Eliminació de la Violència Masclista (Santa Coloma, juny 2018), i al Festival Susurros del México Olvidado (Barcelona, novembre 2018). A més, han actuat al teatre Porta 4, als Centres Cívics Drassanes, El Sortidor i Torre Llobeta, als bars La Rubia, Tinta Roja i Espai Poètic, en espais com la Tancada Migrant, l’Ateneu Roig i la Nau Bostik, i dins de la programació de la Fira Terrassa Cooperativa. Ha participat també al Encuentro Ibérico de TPB (Salamanca 2018 i Portugal 2019). És membre de El Col·lectiu de Companyies Independents de Teatre de Catalunya.\nQue passa durant una funció?\nA les funcions de TPB, hi ha una conductora que actua com a mediadora entre el públic i les actrius.\nAl començar la funció, el músic i les actrius es presenten amb els seus noms i emocions reals, utilitzant formes musicals, corporals i verbals.\nSeguidament la conductora introdueix el tema i proposa la dinàmica de participació.\nA partir d’aquí el públic explica les seves sensacions, idees, anècdotes o històries al voltant del tema i després de cada intervenció, les intèrprets fan una representació escènica cada vegada diferent i adaptada a les característiques de cada narració.\nTeatre Playback en línia\nEns adaptem! Durant el confinament, el nostre grup va tenir l’oportunitat de fer funcions en línia amb públic de moltes parts del món i vam poder observar la necessitat de la gent d’expressar, entendre, pair i assumir les situacions i els canvis generats per la pandèmia.\nD’aquesta manera, ens hem adonat que ara més que mai el tipus de teatre que fem pot ser un mecanisme per sanar i potenciar aquests processos socials i personals, ja que les seves característiques participatives donen al públic l’oportunitat.\nAra, en postconfinament, continuem el laboratori escènic per fer funcions híbrides presencial/virtual.\nActriu i directora teatral mexicana. Egresada de l’Escola Nacional d’Art Teatral de Mèxic. Va formar part de La Escafandre, Teatre Playback a Mèxic i des de llavors ha desenvolupat aquesta tècnica en diversos escenaris internacionals. És col·laboradora de l’Escola Ibèrica de Teatre Playback (Espanya-Portugal).\nDirectora fundadora de l’Associació Intercultural Estereo Forums Teatre, dramaturga i directora de l’obra “Modou, Modou” Actriu de l’obra Mexicatas de Sergi Belbel, El camí de l’Colibrí de Laura Freijo i d’amor i altres questions de Yanina Marini a Projecte Vaca. Directora de Càsting de la pel·lícula Oblidadís, filmada a Catalunya, Espanya en 2016.\nActriu en televisió: “Si no t hagues Conegut” (TV3, Espanya) “Darrer Any” (MTV, Argos), Capadòcia 3 (HBO), “Verge Bruna” (Telemundo), “A l’caure la nit” (MGM), “Trillizas de Colors, Els Minondo,” Immobiliària “i Pacients sèries de Canal OnceTV Mèxic.\nLaura Baker Actriu\nActriu britànica va estudiar teatre a Anglaterra i Postgrau en Teatre i Educació amb l’Institut del Teatre.\nHa estat involucrada en diversos projectes de teatre y cine a Barcelona. des de fa sis anys que dóna classes de teatre a infants i adolescents i també ha donat tallers de improv i teatre playback a adults. Sempre s’interessa per aprendre i ampliar les seves eines. Recentment ha fet cursos en Teràpia Gestalt i Creixement Teatral.\nMónica Mar Actriu\nActriu i directora mexicana egressada amb menció honorífica de l’Escola Nacional d’Art Teatral. Amb més de deu anys de\ntrajectòria internacional, s’ha especialitzat en arts de carrer i espais no convencionals cursant diverses formacions i el Màster de Creació en Arts de Carrer (FiraTàrrega 2013). Des de 2011 ha creat espectacles de carrer i site-specific amb la seves companyies Hexagrama 8, a Mèxic i Foradelugar, a Catalunya, amb la qual ha estrenat espectacles en festivals com FiraTàrrega i realitzat gires per Espanya, Polònia, Bèlgica i Luxemburg. Actriu de “Mexicatas” de Sergi Belbel.\nXana Sousa Actriu\nActriu madrilenya, va estudiar Art Dramàtic en Estudi Recabarren a Madrid. Llic. Comunicació Audiovisual a l’C.U. Villanueva, de la Universitat Complutense de Madrid. Formació a Mèxic, Madrid i Barcelona en actuació, teatre, veu, improvisació i pantomima amb professionals com: Alberto Villareal (actuació), Boris Schoemann (actuació i direcció), Laura Almela (actuació), Eduardo Recabarren (actuació), Cant i Teatre Musical (Maria Beltrán), Hebe Rossell (veu).\nEn 2018 Actua en a l’arxipèlag de les Margòlides, Fabra i Coats. Elenc d’Òpera Tanhausser. Va escriure Òpera Tanhausser, obra de microteatre representada en diverses sales de Barcelona. Participa en Protocol # 4 de Projecte EMPIRIC, creació interdisciplinària, Maldà Barcelona.\nDiana Hermoso Actriu\nActriu i Psicòloga catalana, formadora en Teatre Teràpia des de 2009. Va iniciar els estudis en art dramàtic a l’escola de teatre i cinema “Set d’Acció” amb professionals com Roger Pera, Esteve Rovira, Ana Cases, Roberto Cairo, Silvia Molins, etc. Actualment se segueix formant amb la tècnica Meisner amb Javier Galitó Cava i en Improvisació teatral. Algunes de les obres de teatre que ha participat són “Molière s 14,21” d’Alain Chipot, “torna-la a tocar Sam “amb la Companyia Soltera busca,” 3-D Dones “de Martin Curletto,” Massager “de Cheolsung Llegeix al Festival Grec 2018. Ha treballat en diversos curtmetratges i publicitat. Té experiència en cinema com els dos llargmetratges al Festival de Sitges: “Regression” de Joan Frank Charansonnet i “Ushima Next” de Fernando Arrabal.\nNoelia Madrid Actriu\nPsicòloga de formació acadèmica, en formació actual com psicodramatista, i feminista de formació vital. ORIGINÀRIA DE SALAMANCA. Va formar part de la companyia de Teatre Playback Entrespejos de Salamanca fins a l’any 2017, i amb el qual va realitzar diverses funcions cada any. Així mateix, va estar formant-se a l’Escola espanyola de Teatre Playback Entrespejos-Teatre aplicat. Durant aquests anys va entrenar el paper com Actriu de Teatre Playback, i el rol com Conductora. Ha participat en les dues trobades de Teatre Espontani i Playback que s’han realitzat durant aquest temps. Durant l’any 2016 – 2017 va realitzar formació de Teatre Social amb l’Associació Electra Teatre Universitari impartida pel docent i actor Alberto Bases.\nThania Paulinni Actriu\nActriu, docent i yogini. Egresada de l’Escola Nacional d’Art Teatral a Mèxic. Diplomada com a professora de ioga especialitat asthangay vinyasa ioga. Cofundadora del grup mexicà interdisciplinari col·lectiu Chipotle. El seu treball escènic es caracteritza per la combinació de aquestes disciplines, teatre i ioga, fent èmfasi en la importància de l’actor entrenat. Egresada del Màster de creació en arts de carrer de la Universitat de Lleida. Ha destacat com actriu en diversos muntatges. en cinema independent ha participat en produccions com “Diumenge 7” i “Amor maternal “Corredor”. Està diplomada i certificada com\nprofessora de Ioga per la Federació Mexicana de Ioga. Actriu de l’obra “Mexicatas” de Sergi Belbel.\nÁlvaro Pérez Músico\nMúsic i improvisador teatral XILÈ, Psicòleg I Coach Ontològic Certificat, ESPECIALISTA EN integrar eines i tècniques artístiques per a capacitacions i tallers orientats al desenvolupament personal. Compositor i intèrpret de música per les obres de teatre “Nits de Sang”, dirigida per Francisca Castell, Companyia la Rosa I “Projecte Medea” “dirigida per Bernadeta Bordagorry amb la qual va ser guanyador al premi millor” realització musical “al VII Festival per a nous directors teatrals de la Universitat de Xile. Àmplia trajectòria en Desenvolupament organitzacional a Xile, Amèrica del Sud i Europa. Dotze anys d’experiència com a psicòleg clínic, deu anys com a Consultor Organitzacional i vuit anys com a Coach. Especialista en programes d’enfortiment de competències personals i d’equips de treball amb metodologies creatives i integrals.


Fundació Agbar / Notícies / Participa a la Marató de Donants de Sang aquest divendres i dissabte a la Torre Agbar!\nParticipa a la Marató de Donants de Sang aquest divendres i dissabte a la Torre Agbar!\nLa Torre Agbar es convertirà el divendres i el dissabte en un punt de donació de sang amb motiu de la Marató de Donants de Sang 2.0 de Catalunya. Però perquè la campanya sigui un èxit ens cal la teva ajuda: Dóna sang, la teva participació és clau per salvar vides!\nEl punt de donació de sang estarà instal·lat al vestíbul d'entrada de la Torre Agbar i estarà obert de 10 del matí a 9 de la nit, tant divendres com dissabte. Com a companyia compromesa amb les persones, la societat i les iniciatives solidàries, demanem la teva col·laboració en aquesta campanya. Inscriu-te ja al web http://www.maratodonants.cat/ca i participa divendres en la donació de sang de la Torre Agbar! Pots seguir i fer ressò de la iniciativa a Twitter consultant els comptes corporatius del Grup i l'etiqueta #MaratoDonantsCAT.\nEl director general d'Aigües de Barcelona i patró delegat de la Fundació Agbar, Ignacio Escudero, i el director del Banc de Sang i Teixits, Enric Argelagués, han signat aquest migdia el conveni pel qual la Torre Agbar serà el punt principal de donació de sang de la campanya.\nSota el lema "Donar sang et fa més gran", el Banc de Sang i Teixits de Catalunya organitza una nova edició de la Marató de Donants de Sang amb l'objectiu de recollir 7.000 donacions i recuperar les reserves de sang, baixes després del Nadal. A banda de la Torre Agbar, es podrà fer la donació de sang a diferents hospitals de Catalunya del 16 al 23 de gener.\nAmb motiu d'aquesta campanya de donants de sang, la Torre Agbar oferirà divendres 16, dissabte 17 i divendres 23 de gener una il·luminació especial per sensibilitzar la ciutadania de la importància de donar sang i de participar en la Marató. L'horari d'il·luminació serà l'habitual d'hivern, de 19 a 23 hores.


Una pequeña tentación – Lo bloc\nEl títol i la portada suggereixen una història múrria d’embolics romàntics. Res a veure.\nUna pequeña tentación, publicada originalment el 2013 (Une petite tentation, Vents d’Ouest) amb només guió de Jim i dibuixos i color de Grelin és una història cruel sobre sentiments, desig, enveja i manipulació. El punt de partida és una juguesca de l’estil de Les amistats perilloses entre dues adolescents tardanes. Una aposta infantil i aparentment sense recorregut que acabarà desencadenant tot d’esdeveniments dramàtics.\nUna pequeña tentación, de Jim i Grelin\nIgual també que a l’adaptació que va fer l’Stephen Frears de Les liaisons dangereuses, Una pequeña tentación s’obre amb una escena estèticament magnífica on, amb una acció intrascendent, l’autor prepara el lector per allò que seguirà, i quin és el joc d’enganys que succeirà. Aquí, la publicitat de roba interior femenina ens il·lustra perfectament que no tot el que és sexy i recorda els desitjos sensuals és realment atractiu ni es correspon amb la realitat. Ni molt menys amb les expectatives dels protagonistes. De la manera més directa i honesta possible, Jim i Grelin ho diuen ben clarament: el bonic primer pla enganya, i el que cal contemplar és la perspectiva general.\nPàgina 1 de Una pequeña tentación.\nEl guió sembla senzill però és molt meritori. Una pequeña tentación té ritme viu i totes les escenes tenen un sentit, la narració avança molt fluidament. Hi ha un parell de salts argumentals no ben justificats, però en general la història lliga perfectament amb els personatges, i Jim planteja els girs oportunament, de forma que una història previsible acaba sorprenent.\nEls personatges són ben típics i estereotipats, però els autors aconsegueixen dotar-los d’ànima i el lector participa fàcilment de llurs mons interiors. Aquí el treball gràfic m’ha semblat notable. Si bé estèticament prefereixo més realisme, Grelin combina perfectament cares anguloses, rostres més realistes, i faccions ben infantils per a així retratar l’actitud i la mentalitat dels personatges en les diverses escenes. Sobta molt al principi, especialment després de la magnífica primera pàgina amb un estil ben precís, però després adquireix tot el sentit.\nFent servir un estil de línia molt clara i coloració ben senzilla, Grelin retrata superficialment els cossos i les postures, accions i actituds, però a l’hora de dibuixar les cares caricaturitza els sentiments, emocions i estats vitals dels personatges.\nUna pequeña tentación passa per sobre de Lolita, s’alimenta de Les amistats perilloses i acaba desenvolupant un conte sobre l’etapa de creixement en què es va formant el marc moral amb el qual s’abordarà l’edat adulta, i també sobre l’abandonament dels primers somnis. És una història que a uns els semblarà políticament molt incorrecta, i a d’altres amb un excés de moralina.\nAdient per a cínics i desenganyats. Contraindicat per a romàntics idealistes.\n22 Abril 2020 22 Abril 2020 Ivancòmic, drama, Jim\nAnterior Entrada anterior: 110100\nSegüent Entrada següent: Manara i el Covid-19


Calafell adjudica la nova museïtzació de l'interior del Castell de la Santa Creu\nAquesta intervenció vol consolidar la fortalesa com el gran monument calafellenc i, a la vegada, com el principal atractiu turístic del nucli antic AJUNTAMENT DE CALAFELL\nDilluns, 31 Gener 2022 07:44\nA més, es busca que la visita al Castell ofereixi al visitant quelcom més que unes vistes panoràmiques excel·lents com a única experiència. I es vol aconseguir amb elements que estimulin la visita i n’enriqueixin l’enfocament didàctic. L’objectiu és mantenir i augmentar el creixent nombre de visitants que rep la fortalesa d’any en any, un públic que contribueix a la dinamització del nucli històric.\nL’adjudicació ha patit un retard considerable, a causa de la pugna entre les empreses aspirants davant el Tribunal Català de Contractes del Sector Públic. Aquest retard ha comportat la pèrdua d’una subvenció que cobria el 50% del cost i que haurà d’assumir l’Ajuntament, que ha mostrat novament el seu enuig per aquesta mena de situacions.


9 de juny de 2014. Xerrada: La mobilitat i les infraestructures de transport | ANC – Sabadell per la Independència\n← 31 de maig. Volem votar #Sí-Sí i encesa d’espelmes ajornada\nDimecres 11 de juny, SOM-HI #SíSí, a la Faràndula →\n9 de juny de 2014. Xerrada: La mobilitat i les infraestructures de transport\nPublicat el 3 Juny 2014 per sbdxi7\nEl dilluns que ve, a les 7 de la tarda, a la sala d’actes de la UES (c. de la Salut, 14-16; vegeu el mapa), es farà la xerrada La mobilitat i les infraestructures de transport, a càrrec del sabadellenc Manel Larrosa, arquitecte, urbanista i expert en mobilitat.\nAquesta conferència clou el cicle La independència de Catalunya: els grans reptes ecològics, organitzat conjuntament per la Unió Excursionista de Sabadell i per Sabadell per la Independència – ANC.\nAquesta entrada s'ha publicat en Xerrada i etiquetada amb Manel Larrosa, Sabadell per la Independència, Unió Excursionista de Sabadell. Afegiu a les adreces d'interès l'enllaç permanent.


La fallida de Thomas Cook tindrà impacte en els seus vols d'esquiadors a Alguaire - Diari de la neu\nAndorra, Val d'Aràn\nLa fallida de Thomas Cook tindrà impacte en els seus vols d'esquiadors a Alguaire\nAndorra, Val d'ArànACN 24.09.201912.15 h\nNeilson haurà de buscar altres proveïdors Autor/a: Diaridelaneu.cat\nEl touroperador britànic Neilson ha reconegut que la fallida de la companyia Thomas Cook els afecta d'una manera "molt important" i que els obligarà a fer "canvis" en els vols d'esquiadors des del Regne Unit fins a l'aeroport de Lleida-Alguaire. La previsió de Neilson era posar a la venda 10.000 paquets turístics que passarien per Lleida-Alguaire per anar a les pistes d'Andorra i també Baqueira Beret.\nEl portaveu a Andorra de Neilson, Ian Archer, ha explicat a l'ACN que la prioritat de la companyia és ara solucionar els vols que s'han vist cancel·lats en la present temporada d'estiu i que en les properes setmanes començaran a treballar per buscar altres proveïdors per salvar la temporada d'hivern, que no només desenvolupen amb la plataforma lleidatana sinó també amb aeroports de França, Itàlia, i Àustria. Archer ha assegurat que el 70% dels vols de Neilson eren amb Thomas Cook i que per tant això suposarà ''canvis'' segurs en la temporada d'hivern a Lleida-Alguaire.\nLa continuïtat dels vols d'esquiadors britànics a l'aeroport de Lleida-Alguaire penja d'un fil després de la fallida de la companyia Thomas Cook. I es que aquesta empresa britànica aportava un 70% dels avions al touroperador Neilson que és el qui ven els paquets turístics per portar esquiadors que majoritàriament aterren a la plataforma lleidatana per després anar a esquiar a les pistes andorranes i en menor mesura a Baqueira Beret.\nSegons el portaveu a Andorra de Neilson, Ian Archer, ha explicat que Thomas Cook tenia "una flota d'avions" adaptada a les seves necessitats i que això els obligarà a buscar altres proveïdors. "No serà fàcil però treballarem per aconseguir-ho", ha remarcat Archer, que també ha puntualitzat que ara la prioritat que tenen és solucionar les cancel·lacions que afecten als paquets turístics de final de temporada d'estiu i en les properes setmanes començaran a treballar per la temporada d'hivern. Neilson no només porta esquiadors a Lleida-Alguaire sinó que també ho fa a França, Itàlia i Àustria.\nD'altra banda, Archer ha assenyalat que estan mantenint converses amb la Generalitat per informar de com evoluciona la situació. Precisament l'1 d'agost es va anunciar la renovació de l'acord del touroperador britànic amb l'aeroport de Lleida-Alguaire per seguir portant esquiadors britànics al Pirineu la temporada d'hivern 2019-2020. Amb aquest acord, la companyia es comprometia a oferir els serveis necessaris per a la funcionalitat de la operativa de Neilson, incloent l'acord amb l'aeroport de Reus per dies amb la presència de boira intensa a Alguaire, per tal que els passatgers puguin arribar a la destinació final sigui quin sigui l'aeroport on aterrin.\nLa previsió de Neilson era posar a la venda 10.000 paquets turístics que passarien per Lleida-Alguaire per anar a les pistes d'Andorra i també Baqueira Beret.\n23.09.2019. L'operador de viatges Thomas Cook fa fallida i amenaça amb deixar de portar esquiadors a Alguaire


La ministra Maroto rep un sobre amb una navalla ensangonada - Teleponent\nInici Societat La ministra Maroto rep un sobre amb una navalla ensangonada\nNoves amenaces després de les cartes amb bales a Iglesias, Marlaska i Gámez\nLa ministra d’indústria, Reyes Maroto, ha rebut un sobre amb una navalla ensangonada, segons ha avançat La Sexta i ha confirmat la portaveu del PSOE, Adriana Lastra i també el Ministeri de l’Interior, que ha obert una investigació.\nMaroto va anunciar fa deu dies qu seria la vicepresidenta econòmica en un hipotètic govern del candidat del PSOE, Ángel Gabilondo. El cas se suma a les amenaces que van rebre la setmana passada el candidat i líder de Podem, Pablo Casado, el ministre de l’Interior, Fernando Grande-Marlaska, i la directora de la Guàrdia Civil, María Gámez.\nLastra ha advertit en un míting del PSOE que a tot acte d’odi “el precedeix un discurs d’odi”. “El feixisme no passarà, això va de democràcia”, ha dit.\nSegons fonts del Ministeri d’Indústria, aquest dilluns ha arribat al Ministeri un sobre que contenia una navalla de mida mitjana amb marques vermelles que la policia està analitzant si és sang o pintura. Per evitar el control de seguretat, el sobre incorporada un CD que evitava que la navalla aparegués a l’escàner.\nEl sobre era de mida de foli i amb filtratge, i a dins contenia també un munt de folis grapats amb còpies ampliades de missatges de Whatsapp i Twitter. També hi havia un foli manuscrit amb paraules i frases que encara no s’han fet públiques. ACN\nArticle anteriorBaixa el risc de rebrot a Lleida però s’incrementen els pacients ingressats\nArticle següentDenuncien penalment un conductor al Segrià per circular en direcció contrària per l’AP-2


Jornades lúdiques en català per a celebrar el Dia Internacional del Joc\nEl Consell de Mallorca celebra el Dia Internacional del Joc amb unes jornades lúdiques al pati de la Misericòrdia, de dijous a dissabte. Les activitats aniran dirigides a les escoles, però el dissabte 2 de juny les activitats seran obertes al públic. Aquest dijous el vicepresident segon i conseller de Participació Ciutadana i Presidència, Jesús Jurado i la directora insular de Prolítica Lingüística, Aina Sastre, han inaugurat les jornades.\nEl departament de Participació Ciutadana i Presidència, a través de la direcció insular de Política Lingüística, com a entitat impulsora d’iniciatives en benefici de l’ús social de la llengua catalana, ha posat en marxa una nova iniciativa que té com a objectiu principal acostar el joc en català a la població mallorquina.\nAmb aquesta finalitat i aprofitant la celebració del Dia Internacional del Joc, el Consell de Mallorca, ha organitzat unes jornades lúdiques al Centre Cultural de la Misericòrdia els dies 31 de maig i 1 i 2 de juny. Els dos primers dies seran de participació exclusiva de les escoles mentre que el dissabte les activitats seran per a tot el públic i s’oferiran diverses propostes lúdiques.\nPer a les activitats dirigides a les escoles, s’hi han inscrit un total de vuit centres: els CEIP Anselm Turmeda, Rafal Nou, Rei Jaume I, Camilo José Cela, Gènova, Verge de Lluc i Felip Bauçà i el CC Sant Vicent de Paül. Les activitats es desenvoluparan durant el matí, entre les 9.45 i les 13.15 a la Misericòrdia.\nPel que fa a la jornada lúdica del dissabte, l’accés serà lliure per a tots els públics, entre les 10 i les 19 hores. Les persones assistents hi trobaran activitats pensades tant per a infants com per a adults: una ludoteca, jocs amb materials reutilitzats, un racó de lectura, jocs gegants, jocs tradicionals, parades d’exposició i venda de jocs i llibres i un castell inflable. A més, durant tota la jornada es desenvoluparan tallers de maquillatge, d’instruments tradicionals, de pintura vegetal i de reciclatge. També es podrà gaudir de diverses animacions com contacontes o les actuacions de Small Jazz Band, Mel i Sucre, la batucada Deixonats i un passacarrer amb la colla de dimonis es Cau des Boc Negre.


Mino Raiola desmenteix la seva mort: "És el segon cop que em maten en quatre mesos"\nMicrosites / Fets i gent 28/04/2022\nFins fa poc portava en persona les converses sobre el futur de Haaland\nNino Raiola en una imatge d'arxiu. Alexander Hassenstein / Getty\nBarcelonaLa premsa italiana ha informat de la mort del representant de jugador Carmine Mino Raiola, però el mateix Raiola ho ha desmentit. Aquest és el segon cop en quatre mesos que la premsa italiana anuncia la mort de Raiola, que es troba a un hospital de Milà en estat greu.\nRaiola (Nocera Inferiore, Campània, 1968) ja va ser operat aquest gener i en els últims dies la seva salut ha anat empitjorant, fins aquest matí, quan mitjans com La Gazzetta dello Sport o Il Corriere della sera han informat de la seva mort. Després d'una hora, però, fonts del seu entorn ho han negat.\nRaiola va començar a conèixer futbolistes quan tenia 18 anyets i feia pizzes al restaurant que el seu pare havia obert a Haarlem (Holanda). Fill d'una família del sud d'Itàlia que va emigrar, Raiola suava treballant amb el seu pare mentre jugava a futbol sense gaire sort. Pel que diu, amb 21 anys es va lesionar greument i va decidir deixar de jugar per passar als despatxos, i va passar a formar part de la directiva del Haarlem.\nAmbiciós com pocs, amb 24 anys va posar-se en contacte amb el polèmic president del Nàpols de Maradona, Corrado Ferlaino, per proposar-li un negoci: que ell invertís en el Haarlem i a canvi fitxessin tots els joves talents del futbol holandès. Ferlaino no va acceptar el tracte, però Raiola va aprofitar l'oportunitat per aprendre i fer contactes. Aprofitant que parlava italià, Raiola va obrir un pont entre els Països Baixos i la Serie A portant Bryan Roy de l'Ajax al Foggia el 1992. Poc després, feia el seu primer gran negoci, quan va tenir bona part de la responsabilitat en el traspàs de Bergkamp de l'Ajax a l'Inter. Al jugador l'havia conegut el 1992, quan precisament Ferlaino li havia demanat que l'ajudés a fitxar-lo. L'operació no va tirar endavant, però va permetre a Raiola guanyar-se la confiança de Bergkamp.\nA partir de llavors duu una llarga llista que inclou homes com ara Ibrahimovic, Donnarumma, Maxwell, Nedved, Mario Balotelli, Paul Pogba, Romelu Lukaku, Henrikh Mkhitaryan o el davanter somiat per mig Europa Haaland. De fet, fins fa poc negociava personalment amb els clubs que volien el davanter noruec. Il Pizzaiolo, com era conegut, ha aixecat un imperi i ha negociat molts cops amb el Barça.


PortAventura repeteix com a base d'operacions del Rally RACC Catalunya-Costa Daurada\nD'esquerra a dreta: Meritxell Roigé, Noemí Llauradó, Josep Mateu, Pere Granados i Laura Valdeolivas.\nLa 57ª edició tindrà un nou recorregut i una competició exclussiva de vehículos híbridos\nActualitzada 17/06/2022 a les 14:28\nPortAventura Convention Centre serà, per dissetè any consecutiu, la base d'operacions del Rally RACC Catalunya-Costa Daurada, que enguany celebrarà, del 20 al 23 d'octubre, la 57a edició. El centre oferirà diverses sales del seu centre de convencions, a més de part dels aparcaments del resort i allotjament als seus hotels per a tots els equips que ho requereixin.\nLa cita esportiva ha presentat el seu programa per al 2022 i un nou recorregut que, en aquesta edició i per primera vegada a la seva història, donarà pas a una competició exclusiva de vehicles híbrids, en un exercici progressiu que afavoreix un desenvolupament de la prova cada cop més sostenible i respectuós amb l'entorn de Salou i les diferents ciutats de la demarcació de Tarragona que formen part del seu itinerari.\nEn aquest sentit, el director general de PortAventura World, David García, ha afirmat que «per a nosaltres, estar al costat d'aquesta emblemàtica cursa any rere any ens omple d'orgull. En aquesta edició, a més, s'ha presentat un format que introdueix els vehicles híbrids, en línia amb el compromís sostenible que també s'impulsa des del nostre resort i que ens fa sentir més alineats que mai amb la seva organització».\nEl Rally RACC Catalunya-Costa Daurada opera en el marc de la FIA Sustainability Programme Accreditation, fet que implica la implementació de mesures concretes per calcular i compensar les emissions de diòxid de carboni que genera i la col·laboració amb els agents ambientals de la zona per sensibilitzar tant als participants com al públic. L'edició del 2022 constarà de 300,01 km distribuïts en 19 trams.\nLa primera etapa serà completament nova i les altres dues adoptaran canvis que permetran a la penúltima prova del Mundial del 2022 situar-se aquest any, possiblement, com una de les proves que decidiran títols en algunes categories.\nEl 20 d'octubre tindrà lloc el shakedown o tram de proves al quilòmetre 4,31 del Coll de la Teixeta. Aquell mateix dia, el 57 RallyRACC efectuarà la seva cerimònia oficial de sortida a les 19 hores des del podi instal·lat al passeig Jaume I de Salou.\nEl 21 d'octubre es desenvoluparà la primera etapa, on els automòbils híbrids seran els protagonistes. El recorregut serà un bucle de quatre trams sense assistència, excepte dues zones de proveïment a La Juncosa i Flix, que es repetirà dues vegades. Entre tots dos bucles s'estableix un reagrupament i una mínima zona de treball i canvi de pneumàtics a Vimbodí, cosa que també significa una dificultat logística afegida.\nEls quatre trams d'aquest dia són 'Els Omells – Maldà' (10,66 km), 'Serra de la Llena' (11,93 km, completament nous al ral·li), 'Les Garrigues Altes' (21,44 km, tram conegut com La Granadella però al revés) i 'La Pobla – Riba-roja' (17,72 km, sentit contrari del tram Riba-roja).\nLa segona jornada de competició constarà de 120,25 km més de velocitat distribuïts en 7 trams cronometrats, tots coneguts per haver-se disputat ja el 2021. Aquestes cronometrades són 'Savallà' (14,08 km), 'Querol – Les Pobles' (20 ,57 km amb 3 km nous a la part inicial) i 'El Montmell' (24,40 km). A aquests trams se'ls donaran dues passades amb dos punts de proveïment al llarg de l'itinerari a Vila-rodona i una assistència al parc de PortAventura World intercalada entre els dos passos.\nA la tarda, es disputarà el recorregut urbà al passeig marítim de Salou (2,15 km). La prova es disputarà a les 18 hores, amb un breu reagrupament previ de 15', i a la seva conclusió pilots i equips disposaran de 45' més per a les tasques mecàniques al parc d'assistència.\nL'última etapa del RallyRACC es farà en trams coneguts amb una prolongació de 2 km inicials a 'Pratdip' (11,78 km), el primer, i el mateix habitual recorregut al segon, el conegut 'Riudecanyes' (16, 35 km). A tots dos se'ls farà una segona passada després d'un pas intermedi per l'assistència de PortAventura World.\nRiudecanyes serà a més a més el Wolf Power Stage que atorgarà punts als cinc primers classificats i tot el seu desenvolupament podrà ser seguit en directe pels canals de televisió del promotor del WRC. Precisament a causa d'aquesta particularitat que exigeix adequar el pas dels cotxes als temps televisius, aquests tindran un reagrupament previ de 40' a Mont-roig del Camp. La cerimònia de podi, que tindrà lloc immediatament després de l'arribada dels cotxes, està prevista a partir de les 13.48 hores.\nEl Rally RACC Catalunya Costa Daurada torna amb l'entrada de vehicles híbrids\nComenta el contingut : PortAventura repeteix com a base d'operacions del Rally RACC Catalunya-Costa Daurada